తెలంగాణలో మహిళా తహసీల్దార్ దారుణహత్య WATCH LIVE TV
టీ20 ఫైట్: ప్రపంచ జట్టు vs పాకిస్థాన్ జట్టు
పాకిస్థాన్‌ జట్టు‌తో మూడు టీ20ల సిరీస్‌లో తలపడేందుకు ఐసీసీ వరల్డ్ ఎలెవన్ జట్టు క్రికెటర్లు సోమవారం లాహోర్ చేరుకున్నారు
TNN | Updated:
Sep 11, 2017, 03:09PM IST
పాకిస్థాన్‌ జట్టు‌తో మూడు టీ20ల సిరీస్‌లో తలపడేందుకు ఐసీసీ వరల్డ్ ఎలెవన్ జట్టు క్రికెటర్లు సోమవారం లాహోర్ చేరుకున్నారు. 2009లో శ్రీలంక క్రికెటర్లు ప్రయాణిస్తున్న బస్సుపై మిలిటెంట్లు దాడి చేసిన అనంతరం ఏ టెస్టు జట్టు కూడా పాక్‌లో పర్యటించలేదు. దీంతో తీవ్రంగా నష్టపోయిన పాకిస్థాన్ క్రికెట్ బోర్డు‌కి తాజాగా ఐసీసీ ఒక టీ20 సిరీస్‌తో మద్దతు ఇచ్చే ప్రయత్నం చేస్తోంది. ఈ సిరీస్‌పై ఆసక్తి కనబర్చిన క్రికెటర్లు వరల్డ్ ఎలెవన్ జట్టుగా ఏర్పడి పాకిస్థాన్ జట్టుతో మ్యాచ్‌లో తలపడనున్నారు.
మంగళవారం నుంచి ఈ సిరీస్ ఆరంభంకానున్న నేపథ్యంలో తాజాగా క్రికెటర్లు లాహోర్ చేరుకున్నారు. ఎనిమిదేళ్ల క్రితం శ్రీలంక క్రికెటర్లపై దాడి జరిగిన నేపథ్యంలో ఈ వరల్డ్ ఎలెవన్ జట్టుకి భారీ భద్రతని కల్పించారు. దాదాపు 9వేల మంది పోలీసులతో రక్షణ కల్పిస్తున్నట్లు సమాచారం. ఈ జట్టుకి దక్షిణాఫ్రికా కెప్టెన్ డుప్లెసిస్ నాయకత్వం వహిస్తుండగా.. ఆ జట్టు ఓపెనర్ హసీమ్ ఆమ్లా, డేవిడ్ మిల్లర్, బంగ్లాదేశ్ ఓపెనర్ తమీమ్ ఇక్బాల్, న్యూజిలాండ్‌కి చెందిన గ్రాంట్ ఇలియట్, ఇంగ్లాండ్‌‌కి చెందిన పాల్ కాలింగ్‌వుడ్, ఆస్ట్రేలియా జట్టు సభ్యుడు జార్జ్ బెయిలీ, దక్షిణాఫ్రికా బౌలర్లు మోర్నీ మోర్కెల్, స్పిన్నర్ ఇమ్రాన్ తాహిర్, ఆస్ట్రేలియా ఆల్‌రౌండర్ బెన్ కటింగ్, వెస్టిండీస్ క్రికెటర్లు శ్యామూల్ బద్రి, డారెన్ సామీ వరల్డ్ ఎలెవన్ జట్టు‌లో సభ్యులుగా ఉన్నారు.